stanford-oval/wikipedia huggingface dataset:
Clairen polvi

| Clairen polvi> Le genou de Claire |
| --- | --- |

Ohjaaja:  Éric Rohmer
Käsikirjoittaja:  Éric Rohmer
Tuottaja:   Barbet Schroeder  Pierre Cottrell 
Kuvaaja:  Néstor Almendros
Leikkaaja:  Cécile Decugis
Pääosat:   Jean-Claude Brialy  Aurora Cornu  Béatrice Romand  Laurence de Monaghan  Michèle Montel 
Valmistustiedot
Valmistusmaa:  Ranska
Tuotantoyhtiö:  Les Films du Losange
Levittäjä:  Les Films du Losange Netflix
Ensi-ilta:  1970
Kesto:  105 min.
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Clairen polvi (Le genou de Claire) on Éric Rohmerin elokuva vuodelta 1970. Elokuva on viides Rohmerin moraalitarinoiden sarjassa Six contes moraux.

Elokuva kertoo kulttuuriattasea Jeromesta, joka on menossa naimisiin ja viettää viimeistä poikamiehenlomaansa Annecy-järvellä. Hän tapaa vanhan siellä kirjailijaystävänsä Auroran, joka esittelee hänelle vuokraemäntänsä rouva Walterin ja tämän 16-vuotiaan tyttären Lauran. Laura rakastuu Jérômeen, ja Aurora saa aiheen seuraavaan kirjaansa. Mutta kun Lauran sisarpuoli Claire saapuu, Jérômen ihastuukin tähän, ja tämän polvesta tulee hänelle pakkomielle.
Näyttelijät

| 0 | 1 | 2 |
| --- | --- | --- |
|  Jean-Claude Brialy  | … |  Jérôme   |
|  Aurora Cornu  | … |  Aurora   |
|  Béatrice Romand  | … |  Laura   |
|  Laurence de Monaghan  | … |  Claire   |
|  Michèle Montel  | … |  Mme Walter   |
Lähde:
Palkinnot

Le Syndicat Français de la Critique de Cinéma, 1972, kriitikkojen palkinto, paras elokuva
NBR Award, 1972, paras vieraskielinen elokuva
NSFC Award, 1972, paras elokuva
Prix Louis Delluc, 1970
Kultainen simpukka (San Sebastiánin elokuvajuhla), 1971
Prix Melies
Muut tunnustukset

The New York Timesin kriitikot valitsivat Clairen polven vuonna 2004 yhdeksi kaikkien aikojen tuhannesta parhaasta elokuvasta maailmassa.
Biokonmedestäjä

| Biokonmedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  ursulae
Kaksiosainen nimi
 Cinnyris ursulae  (Alexander, 1903) 
Synonyymit
 Nectarinia ursulae 
Infobox OKNimi-testi OKIUCN-testi OK: 
Biokonmedestäjä (Cinnyris ursulae) on medestäjien heimoon kuuluva varpuslintu.
Levinneisyys

Biokonmedestäjää tavataan Kamerunissa ja Päiväntasaajan Guineassa. Laji on luokiteltu elinvoimaiseksi, koska sen levinneisyysalue on suhteellisen laaja eikä sen vähenevä kanta vähene niin nopeasti, että lajia olisi tarvetta luokitella vaarantuneeksi. Sen elinympäristöjä uhkaavat kuitenkin metsien hakkuut.
Bernice Lapp

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Pronssia | Berliini 1936 | 4 × 100 m vapaauintiviesti |  |
Bernice Ruth Lapp (myöh. Squier; 11. syyskuuta 1917 North Plainfield, New Jersey – 8. syyskuuta 2010 Edison, New Jersey) oli yhdysvaltalainen uimari. Hän kilpaili Berliinin kesäolympialaisissa 1936 karsiutuen 100 metrin vapaauinnissa välierissä ja saavuttaen Yhdysvaltain 4 × 100 metrin vapaauintiviestijoukkueessa pronssia.
Curzio Malaparte

Curzio Malaparte (1898-1957)
Curzio Malaparte, oik. Kurt Erich Suckert, (9. kesäkuuta 1898 – 19. heinäkuuta 1957) oli italialainen toimittaja, kirjailija ja diplomaatti, joka matkaili runsaasti Suomessa ja kirjoitti matkoiltaan väritettyjä reportaaseja.
Elämä ja ura > Varhaisvuodet ja maailmansodat

Malaparten isä oli saksalainen, äiti italialainen. Hän käytti vuodesta 1925 alkaen sukunimeä Malaparte, joka tarkoittaa kirjaimellisesti "paha osa" ja on humoristinen väännös nimestä Bonaparte ("hyvä osa"). Ensimmäisessä maailmansodassa Malaparte haavoittui vakavasti. Hän liittyi fasistipuolueeseen, mutta Benito Mussolini karkotti hänet liian vapaamielisenä Liparin saarelle. Hän pääsi ulkomaanmatkoille jälleen vuodesta 1938.
Ennen toista maailmansotaa hän toimi torinolaisen La Stampan päätoimittajana. Sodan aikana hän toimi Corriere della Seran sotakirjeenvaihtajana ja Italian armeijan upseerina muun muassa Suomessa. 1941 hän joutui palaamaan Italiaan, oman tulkintansa mukaan siksi, että Joseph Goebbels kyllästyi hänen artikkeleidensa neuvostomielisyyteen, tapahtumia seuranneen kollegan mukaan kuitenkin siksi, että auto hajosi. Pian hän pyysi lupaa lähteä Suomeen, jossa hän työskenteli kaksi vuotta, Mussolinin pidätykseen saakka. Italiaan palattuaan hän siirtyi liittoutuneiden puolelle yhtenä ensimmäisistä.
Elämä ja ura > Näytelmäkirjailijana ja elokuvaohjaajana Pariisissa

Malaparte asui vuodesta 1947 Pariisissa. Poliittiselta kannaltaan hän kääntyi kommunismin suuntaan. Hän kirjoitti näytelmät Marcel Proustista ja Karl Marxista, mutta niiden suosio jäi vähäiseksi. Hänen ohjaamansa elokuva Kielletty Kristus (Il Cristo Proibito, 1951) sen sijaan palkittiin Berliinin elokuvajuhlilla, ja Yhdysvalloissa se valittiin yhdeksi viidestä vuoden 1953 parhaista ulkomaisista elokuvista.
Elämä ja ura > Matkat Suomessa ja Suomi-reportaasit

Hän kirjoitti värikkäitä, pitkälle fiktiivisiä reportaaseja Lapista ja Karjalan rintamalta, samoin hän käyttää teoksissaan todellisuutta taiteen ja tarinan raaka-aineena.  Kaputt kuvaa muka historiallisia tapahtumia Suomessa, mutta tosiasiassa niissä on absurdia komiikkaa, kuten haavoittunut hirvi, jota presidentti Risto Ryti hoivaa. Malaparte suunnitteli myöhemmin paluuta Suomeen ja romaanin kirjoittamista Suomesta ja Lapista, mutta teos jäi suunnitelma-asteelle.
Matti Kurjensaari liikkui sota-aikana Malaparten kanssa, ja tavattuaan tämän myöhemmin Pariisissa, kysyi tämän omituisesta Laatokka-kuvauksesta, jossa järveen on uponnut suuret määrät hevosia, kun niitä todellisuudessa oli ollut enintään pari. Malaparte puolustelee kuvausta taiteilijan vapaudella. Myös Ilmari Turja hämmästeli Malaparten omaperäistä tulkintaa tapahtumista Suomessa, joskin piti teokseen syntynyttä tunnelmaa todellisuutta vastaavana. Viimeisinä vuosinaan Malaparte kallistui Kiinan-vierailunsa jälkeen maolaisuuden suuntaan.
Vähän ennen kuolemaansa Malaparte kääntyi katolisuuteen. Hän kuoli 59-vuotiaana keuhkosyöpään.
Suomennetut teokset

Kaputt (Kaputt), suom. Eila Kostamo, tekijän esittelyn kirj. Matti Kurjensaari. Gummerus, 1967.
Iho La Pelle Suom. Tapio Hiisivaara. 336 s. Gummerus, 1969.
Edessä palaa Leningrad (Il Volga nasce in Europa), suom. Marja-Leena Mikkola. Gummerus, 1970.
Villa Malaparte, jonka kirjailijalle suunnitteli Caprille 1938-1942 arkkitehti Adalberto Libera
Malaparten mausoleumi.
Berni Rodríguez

| Berni Rodríguez |
| --- | --- |
 Rodríguez vuonna 2009.
Henkilötiedot
Koko nimi:  Bernardo Rodríguez Arias
Syntynyt: 7. kesäkuuta 1980 (ikä 44) Málaga, Espanja
Kansalaisuus:   Espanja
Koripalloilija
Lempinimi:  Berni
Pelipaikka:  Heittävä takamies / Pieni laitahyökkääjä
Pituus:  197 cm
Paino:  93 kg
NBA-varaus:  ei varattu 2002
Pelaajaura
Seurajoukkueet
1998–2012 1998–1999 2012–2014 2014–:  CB Málaga → CB Málaga B CB Murcia CB Sevilla
Maajoukkueet
:   Espanja
Aiheesta muualla
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Japani 2006 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Espanja 2007 |  |  |
Bernardo ”Berni” Rodríguez Arias (s. 7. kesäkuuta 1980 Málaga) on espanjalainen koripalloilija.
Heittävänä takamiehenä tai pienenä laitahyökkääjänä pelaava Rodríguez on voittanut urallaan muun muassa Korać cupin, Espanjan mestaruuden ja Espanjan cupin.
Espanjan maajoukkueessa Rodríguez voitti maailmanmestaruuden Japanissa 2006, olympiahopeaa Pekingissä 2008 ja EM-hopeaa Espanjassa 2007.
Auditointi

Auditointi on liiketaloudessa ja muussa hallinnossa tehtävä järjestelmällinen selvitys siitä, vastaavatko organisaation toiminnot ja niihin liittyvät tulokset odotuksia ja suunnitelmia .
Auditointeja on sisäisiä ja ulkoisia. Ulkoiset auditoinnit ovat määrämuotoisia ja riippumattomia (objektiivisia) arviointeja. Auditoinnissa tarkistettavat vaatimukset voivat olla esimerkiksi laatujärjestelmävaatimuksia. Auditoinnin tekee yleensä yksi tai useampi auditoinnin kohteen kannalta riippumaton henkilö. Se koostuu kenttäkäynneistä, haastatteluista ja tutustumisesta auditoinnin kannalta olennaisiin prosessikuvauksiin ja työohjeisiin. Suomessa ISO 9000- ja ISO 14000 -sertifikaatteja varten tehtävän auditoinnin voi suorittaa ainoastaan sitä varten akkreditoitu taho. Johtamisjärjestelmien auditointiohjeita on koottu Suomen Standardisoimisliitto SFS ry:n julkaisemaan standardiin SFS-EN ISO 19011 .
Korkeakoulujen auditointi

Auditointi on levinnyt myös korkeakouluihin ja se on lisääntynyt erityisesti viime vuosinaselvennä. Auditointiperinne on erityisen vahva Yhdysvalloissa ja Isossa-Britanniassa, joissa myös julkaistaan runsaasti korkeakoulujen välisiä ranking-listoja. Niiden julkaisijana on esimerkiksi Times Higher Education.
Korkeakouluja auditoidaan monilla tavoin. Suomessa opetusministeriön yhteydessä toimiva Korkeakoulujen arviointineuvosto auditoi muun muassa kaikkien korkeakoulujen laadunvarmistusjärjestelmät aikavälillä 2005–2011 Bolognan prosessin laadun yhtenäistämistavoitteiden pohjalta.
Aiheesta muualla

Johtamisjärjestelmien auditointiohjeiden standardi
Benediktio

Benediktio (lat. benedictio, sanoista bene, hyvin ja dictio, lausuminen) tarkoittaa kirkollista siunaustoimitusta. Benediktion kautta osoitetaan Jumalalle pyyntö, että hän antaisi siunauksensa jollekin siunattavalle henkilölle tai esinelle .
Evankelisissa kirkoissa tällaisia toimituksia ovat esimerkiksi avioliittoon vihkiminen ja hautaus.
Katolisessa kirkossa siunaustoimitus voi kohdistua sekä ihmisiin että esineisiin, jotka toimituksen avulla saavat kirkon siunauksen. Siunaustoimituksessa käytetään apuna esimerkiksi rukouskaavaa, käsien päällepanemista, vihkivedellä pirskottamista, suitsutusta tai ristinmerkkiä. Siunaustoimitukset ovat osaltaan sakramentaaleja eli sakramenttien kaltaisia toimituksia, mutta eivät varsinaisia sakramentteja. Toimituksista on laadittu erityisiä käsikirjoja, joista käytetään nimitystä libri benedictionales tai benedictionaria. Yleisen benediktion antamiseen on oikeus ainoastaan paavilla. Hän suorittaa sen kolmesti vuodessa aloittaen julistuksensa sanoilla urbi et orbi eli kaupungille (Roomalle) ja koko maailmalle.
Curtiss SC Seahawk

| Curtiss SC Seahawk |
| --- | --- |
 Curtiss SC-1 Seahawk kellukkeilla varustettuna
Tyyppi:  tiedustelu- ja sukellusveneentorjuntakone
Alkuperämaa:   Yhdysvallat
Valmistaja:  Curtiss Aeroplane and Motor Company
Ensilento:  16. helmikuuta 1944
Pääkäyttäjät:  Yhdysvaltain laivasto
Valmistusmäärä:  577 
Valmistusvuodet:  1944–1945
Curtiss SC Seahawk oli yhdysvaltalainen tiedustelu- ja sukellusveneentorjuntalentokone. Konetyypin suunnittelija ja valmistaja oli Curtiss Aeroplane and Motor Company, joka tuotti prototyyppikoneet mukaan lukien 577 Seahawkia.
Historia

Curtiss SC Seahawkin suunnittelu aloitettiin kesäkuussa 1942 vastaamaan yhdysvaltain laivaston esittämiin vaatimuksiin Curtiss SO3C Seamew ja Vought  OS2U Kingfisher -konetyyppien korvaajasta. Vaatimuksiin kuuluivat helposti kellukkeisiin vaihdettavat laskutelineet, minkä ansiosta konetyyppiä voitaisiin operoida paitsi lentotukialuksilta ja maatukikohdista, mutta myös muilta sota-aluksilta höyrykatapultilla laukaistavana. Curtiss Aeroplane and Motor Company lähetti Seahawkin suunnitelmat arvioitavaksi 1. elokuuta 1942, mutta ensimmäinen prototyypikone lensi ensilentonsa vasta 16. helmikuuta 1944. Jo ennen ensilentoa oli kuitenkin kesäkuussa 1943 asetettu tilaus 500 SC-1 tuotantokoneelle. Näiden jälkeen laivasto tilasi lokakuussa 1944 450 SC-1 lisää, mutta vain 66 niistä toimitettiin ennen toisen maailmansodan päättymistä, jolloin toimittamattomat koneet peruttiin.
SC-1 lisäksi tuotettiin kymmenen kappaletta paranneltua SC-2 versiota.
Rakenne

Curtiss SC Seahawk oli rakenteeltaan kokometallinen, yksipaikkainen ja yksimoottorineen alatasolenkone. Seahawkin voimanlähteenä oli Wright R-1820-62 Cyclone 9 -tähtimoottori. Koneen siivet voitiin taittaa varastoinnin helpottamiseksi.
Kaikki Seahawkit toimitettiin varustettuna laskutelineillä, jotka tarpeen vaatiessa vaihdettiin kellukkeisiin. Sama kiinnike toimi sekä kellukeversion Edo Aircraft Corporationin valmistaman keskikellukeen, että maaversion päälaskutelineiden ripustuskohtana. Keskikellukkeen sisällä voitiin tarvittaessa kuljettaa lisäpolttoainetta. Kellukkeisiin kuului keskikellukkeen lisäksi kaksi pientä siivenkärkien alapintaan kiinnitettävää vakainkelluketta.
Tekniset tiedot

Lähde: [lähde? ]
Yleiset ominaisuudet
Pituus: &&&&&&&&&&&&&011.09000011,09 m
Kärkiväli: &&&&&&&&&&&&&012.050000012,50 m
Korkeus: &&&&&&&&&&&&&&03.08900003,89 m
Siipipinta-ala: &&&&&&&&&&&&&026.01000026,01 m²
Tyhjäpaino: &&&&&&&&&&&02867.&&&&002 867 kg
Suurin lentoonlähtöpaino: &&&&&&&&&&&04082.&&&&004 082 kg
Voimalaite: &&&&&&&&&&&&&&01.&&&&001 × Wright R-1820-62 Cyclone 9 -yhdeksänsylinterinen tähtimoottori; &&&&&&&&&&&01007.&&&&001 007 kW (&&&&&&&&&&&01350.&&&&001 350 hv)
Suoritusarvot
Suurin nopeus: &&&&&&&&&&&&0504.&&&&00504 km/h 8 715 metrissä
Matkalentonopeus: &&&&&&&&&&&&0210.&&&&00210 km/h
Lentomatka: &&&&&&&&&&&01006.&&&&001 006 km
Lakikorkeus: &&&&&&&&&&011370.&&&&0011 370 m
Aseistus
2 × 12,7 millimetrin konekivääriä siivissä
295 kg pommeja kahdessa siipien alle asennetussa pommiripustimessa
Aiheesta muualla

Kuvia tai muita tiedostoja aiheesta Curtiss SC Seahawk Wikimedia Commonsissa
Curtiss SC-1 Seahawk laskutelineillä varustettuna
Camilla (Yhdistyneen kuningaskunnan kuningatar)

| Kuningatar Camilla |
| --- | --- |
 Camilla vuonna 2019.
Yhdistyneen kuningaskunnan kuningatar
Virkakausi:  8. syyskuuta 2022–
Kruunajaiset:  6. toukokuuta 2023
Edeltäjä:  Prinssi Philip

Syntynyt:  Camilla Rosemary Shand 17. heinäkuuta 1947 (ikä 77) Lontoo
Puoliso:   Andrew Parker Bowles (vih. 1973; ero 1995)  Charles III (vih. 2005) 
Lapset:   Tom Parker Bowles  Laura Lopes 
Suku:  Windsor (avioliiton kautta)
Isä:  Bruce Shand
Äiti:  Rosalind Cubitt
Kuningatar Camilla (Camilla Rosemary Mountbatten-Windsor, ent. Parker Bowles, o.s. Shand, s. 17. heinäkuuta 1947 Lontoo) on Yhdistyneen kuningaskunnan kuninkaan Charles III:n puoliso ja Yhdistyneen kuningaskunnan kuningatar.
Perhe

Camillan vanhemmat olivat majuri Bruce Shand (1917–2006) ja paronin tytär Rosalind Cubitt (1921–1994). Hänen isoäitinsä äiti Alice Keppel (1868–1947) oli kuningas Edvard VII:n rakastajatar.
Perhe > Ensimmäinen avioliitto

Camilla Shand meni naimisiin Andrew Parker Bowlesin kanssa 1973. Heille syntyivät lapset Tom vuonna 1974 ja Laura vuonna 1978. Pari erosi vuonna 1995.
Perhe > Suhde ja avioliitto Charlesin kanssa

Camilla tutustui silloiseen Walesin prinssi Charlesiin 1970-luvun alussa. He tapailivat jonkin aikaa, mutta Camillaa ei silloin pidetty tulevalle kuninkaalle sopivana kumppanina. Vuonna 1981 Charles vei vihille lady Diana Spencerin. Prinssi Harryn syntymän jälkeen pariskunta erkaantui toisistaan, ja Camilla ja Charles aloittivat uudelleen suhteen.
Kruununprinssiparin avio-ongelmat saivat laajaa julkisuutta vuonna 1992, kun Charlesin ja Dianan tiedotettiin päätyneen asumuseroon. Prinsessa syytti liittonsa kariutumisesta Camillaa, ja vuonna 1995 hän sanoi BBC:n haastattelussa: ”Meitä oli kolme yhdessä avioliitossa, joten siinä oli hieman tungosta.” Charlesin ja Dianan virallinen avioero astui voimaan kesällä 1996, ja seuraavana vuonna Diana kuoli auto-onnettomuudessa.
Camilla ja Charles avioituivat 9. huhtikuuta 2005. Avioliiton jälkeen Camilla tunnettiin Cornwallin herttuattarena.
Kuningattarena

Elisabet II:n kuoltua 8. syyskuuta 2022 Camillan puolisosta tuli kuningas Charles III ja Camillasta kuningatar. Camilla kruunattiin puolisonsa rinnalla Charles III:n kruunajaisissa 6. toukokuuta 2023.
Arvonimet

Vaikka Camilla oli oikeutettu käyttämään arvonimeä Walesin prinsessa, hän käytti ennen puolisonsa valtaistuimelle nousua Cornwallin herttuattaren titteliä. Skotlannissa hänen arvonimensä oli Rothesayn herttuatar.
Aikaisemmin arveltiin, että Charlesin noustessa kuninkaaksi Camilla ottaisi käyttöön arvonimen ”prinsessapuoliso”. Helmikuussa 2022 kuningatar Elisabet II julkaisi kuitenkin kansalaisille viestin, jossa hän sanoi toivovansa, että Camilla tunnettaisiin tulevaisuudessa kuningatarpuolisona (engl. queen consort). Tämä nimitys tuli käyttöön syyskuussa 2022, kun hovi julkaisi tiedotteen kuningatar Elisabet II:n kuolemasta. Suomeksi Camillan arvonimestä voi käyttää nimitystä kuningatar, ellei haluta erikseen korostaa asemaa monarkin puolisona. Kruunajaisten jälkeen hovi alkoi käyttää Camillasta nimitystä kuningatar (The Queen).
Kunnianosoitukset > Brittiläiset ja muu kansainyhteisö

Sukkanauharitarikunta (Yhdistynyt kuningaskunta, 2022)
Kuninkaallinen Viktorian ritarikunta (Yhdistynyt kuningaskunta, 2012)
Elisabet II:n perheritarikunta (Yhdistynyt kuningaskunta, 2007)
Ohdakkeen ritarikunta (Yhdistynyt kuningaskunta, 2023)
Brittiläisen imperiumin ritarikunta (Yhdistynyt kuningaskunta, 2024)
Uuden-Seelannin ritarikunta (Uusi-Seelanti, 2023)
Melanesian tähden ritarikunta (Papua-Uusi-Guinea, 2012)
Saskatchewanin 100-vuotisjuhlan mitali (Saskatchewan, 2005)
Kunnianosoitukset > Ulkomaalaiset

Ordre National du Mérite (Ranska, 2014)
Asteekkikotkan ritarikunta (Meksiko, 2019)
Bundesverdienstkreuz (Saksa, 2023)
Aiheesta muualla

Kuvia tai muita tiedostoja aiheesta Camilla (Yhdistyneen kuningaskunnan kuningatar) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Prinssi Philip, Edinburghin herttua | Yhdistyneen kuningaskunnan hallitsijan puoliso 2022 lähtien | Seuraaja: - |
Camillan monogrammi kuningattarena.
Benedito Beni dos Santos

Benedito Beni dos Santos (s. 15. tammikuuta 1937) on brasilialainen roomalaiskatolinen piispa. Hänet vihittiin papiksi Taubatén hiippakuntaan 22. joulukuuta 1962 ja nimitettiin São Paulon arkkihiippakunnan vihkipiispaksi sekä Nasain titulaaripiispaksi 28. marraskuuta 2001. Piispaksi vihkiminen seurasi 9. helmikuuta 2002. Pääkonsekraattorina toimi Cláudio Hummes, jota avustivat Carmo João Rhoden ja Antônio Afonso de Miranda. Dos Santos asetettiin vihkipiispaksi 9. maaliskuuta.
Dos Santos sai 26. huhtikuuta 2006 nimityksen Lorenan piispaksi.
Cung Le

| Cung Le> Henkilötiedot |
| --- | --- |
Syntynyt: 25. toukokuuta 1972 (ikä 52) Saigon, Etelä-Vietnam
Ammatti:  näyttelijä
Näyttelijä
Aktiivisena:  1997–
Merkittävät roolit:  Hong (Dragon Eyes)
Aiheesta muualla
cungle.com
IMDb 
Elonet
| Cung Le |
| --- | --- |

Henkilötiedot
Syntynyt: 25. toukokuuta 1972 (ikä 52)  Saigon, Etelä-Vietnam
Kansalaisuus:   Vietnam  Yhdysvallat
Vapaaottelija
Lempinimi:  The Human Highlight Reel
Aktiivisena:  2006–2014
Pituus:  178 cm
Paino:  84 kg
Kätisyys:  vasen
Taistelutyyli:  sanda, paini, taekwondo, brasilialainen jujutsu
Seura:  American Kickboxing Academy
Tilastot
Ottelut:  12
Voitot:  9
– tyrmäyksellä:  8
– päätöksellä:  1
Tappiot:  3
– tyrmäyksellä:  3
Aiheesta muualla
cungle.com
| Cung Le> Henkilötiedot |
| --- | --- |
Syntynyt: 25. toukokuuta 1972 (ikä 52) Saigon, Etelä-Vietnam
Kansalaisuus:   Vietnam  Yhdysvallat
Potkunyrkkeilijä
Lempinimi:  The Human Highlight Reel
Aktiivisena:  1997–2005
Pituus:  178 cm
Paino:  84 kg
Kätisyys:  vasen
Tilastot
Ottelut:  17
Voitot:  17
– tyrmäyksellä:  12
Tappiot:  0
Aiheesta muualla
cungle.com
Cung Le (s. 25. toukokuuta 1972 Saigon, Etelä-Vietnam) on vietnamilais-yhdysvaltalainen näyttelijä ja uransa lopettanut vapaaottelija ja potkunyrkkeilijä. Hän on vuoden 2000 IKF-järjestön sandan maailmanmestari, sekä vapaaottelussa Strikeforcen keskisarjan mestari vuodelta 2008.
Ura ottelijana

Cung Le pakeni 3-vuotiaana äitinsä kanssa Etelä-Vietnamista Yhdysvaltoihin San Joséen. Hän joutui rasismin kohteeksi, jonka myötä Le kiinnostui taistelulajeista. Aluksi hänen äitinsä vei 10-vuotiaan Len harjoittelemaan taekwondoa, josta hän saavutti vuosia myöhemmin mustan vyön. 14-vuotiaana Le ryhtyi painimaan kilpailumielessä ja voitti high schoolin nuorten mestaruuden. Sittemmin hän voitti myös California Junior College osavaltion mestaruuden vuonna 1990. Le aloitti sandan ja potkunyrkkeilyn noin 19-vuotiaana, koska se sopi hyvin hänen taekwondo- ja painitaustansa kanssa. Myöhemmin hän alkoi myös harjoitella samboa, brasilialaista jujutsua, lukkopainia, thainyrkkeilyä sekä länsimaista nyrkkeilyä tukeakseen tyyliään vapaaottelussa.
Pääosin Cung Le otteli sandan parissa ja oli ammattilaisuransa aikana voittamaton kuudellatoista voitolla. Hän saavutti ISKA:n kevyensarjan mestaruuden vuonna 1998 ja Yhdysvaltain kevyen raskaansarjan mestaruuden vuonna 2000 ja samana vuonna myös IKF:n järjestämän turnauksen. Le otteli vielä muutaman ottelun K-1:ssä, kunnes siirtyi vuonna 2006 vapaaottelun pariin.
Ura ottelijana > Strikeforce

Hänen avausottelunsa vapaaottelussa oli 10. maaliskuuta 2006 Mike Altmania vastaan. Ottelu päättyi Len tyrmäysvoittoon ensimmäisessä erässä.
Ura ottelijana > UFC

UFC:ssä Le otteli ensi kerran marraskuussa 2011 Wanderlei Silvaa vastaan, jolle hän kärsi uransa toisen tappion. Seuraavan kerran Le otteli UFC 148 -tapahtumassa Patrick Côtéa vastaan heinäkuussa 2012. Ottelu päättyi Len voittoon tuomariäänin. Hänen kolmas ottelu käytiin Macaossa, Kiinassa, jossa Le voitti Rich Franklinin tyrmäyksellä ensimmäisessä erässä. Tyrmäys palkittiin myös UFC on Fuel TV: Franklin vs. Le -tapahtuman otteluista illan tyrmäyksenä.
Näyttelijänä

Näyttelemisen parissa Cung Le on ollut vuodesta 1997, mutta vasta vuonna 2008 hän on tavoitellut isompia rooleja elokuvissa. Ensimmäisissä isomman budjetin elokuvissa hän esiintyi vuonna 2009 elokuvissa Fighting ja Pandorum. Sittemmin Cung Lellä on ollut pieniä rooleja hongkongilaisissa elokuvissa Bodyguards and Assassins ja True Legend. Bodyguards and Assassinsissa hänellä oli yhteinen taistelukohtaus Donnie Yenin kanssa. Vuonna 2010 Le esitti Marshall Law:ta videopeliin perustuvassa elokuvassa Tekken. Cung Le esiintyi vuonna 2012 ilmestyneissä elokuvissa The Man with the Iron Fist ja Dragon Eyes, jossa hänellä on päärooli.